આજવા રોડ પર સુલેમાની ચાલમાં પાલિકા દ્વારા ડિમોલિશનની કામગીરી શરૂ કરવામાં આવી હતી.પોલીસ બંદોબસ્ત સાથે તંત્ર ડિમોલિશન માટે પહોંચ્યુ હતુ. જોકે ત્યાં ટોળા એકત્ર થવાના શરૂ થયા હતા અને બાદમાં ટોળાએ પથ્થરમારો કરીને પોલીસને નિશાનો બનાવ્યો હતો. ટોળાએ પોલીસ વાન અને પોલીસ કર્મીઓ પર પથ્થરમારો કરવાની સાથે ટાયરને સળગાવ્યા હતા. ચારથી પાંચ વાહનોને પણ આગ ચાંપી હતી. તેમજ મહાનગર પાલિકા સંચાલિત વીટકોસની બસને પણ અટકાવીને તેમાં તોડફોડ કરીને આગ આંપી દીધી હતી.પોલીસે મામલો થાળે પાડવા માટે ટીયર ગેસના સેલ છોડ્યા હતા.તંત્રએ તે વિસ્તારમાં સીટીબસ સેવા અટકાવી દીધી છે